Bullar ′yan takarar shugabancin kasa a Nijar | Siyasa | DW | 28.12.2015
Jam’iyyun siyasa na ci gaba da bayyana sunayen 'yan takararsu da suka tsaida a zaben shugaban kasar mai zuwa na 21 ga watan Febireru na 2016.
Bayan takarar Kassoum Mahaman Moktar a karkashin tutar jam'iyyar CPR Inganci, da takarar Sheffou Amadou karkashin tutar RSD Gaskiya, jam’iyyar MPN Kishin kasa ta tsaida kanal Ibrahim Yakouba shugaban jam’iyyar a matsayin dan takararta a zaben shugaban kasa da za'ayi a watan Febireru na 2016 mai shirin kamawa, inda ya nuna farincikin shi sosai da wannan nauyi da magoya bayansa suka dora masa.
Shi ma Kassoum Mahaman Moktar da jam’iyarshi ta CPR Inganci ta tsaidashi a watan Nuwamba da ya gabata a birnin Zinder na zaman daya daga cikin 'yan takarar da ke alfari da jihar Maradi inda ya jaddada wannan aniya ta shi tare da fatan taka rawar gani a cikin wannan jiha. Sai dai yayin da wasu shugabannin jam’iyoyin siyasa suka bayyana matsayin jam’iyyarsu na goyon bayan bangaren gwamnati ko adawa, jam’iyyar ta MPN kishin Kasa ta tabakin dan takararta Ibrahim Yakouba ba za su goyu bayan kowaba har sai sun gwada karfinsu a fadadin kasar ta Jamhuriyar Nijar. Bayan ma wadannan 'yan takara biyu da suke bugon gaba da wannan birni na Maradi, akwai kuma Cheffou Amadu, wanda shi ma jam'iyyarsa ta RSD Gaskiya ta tsayar da shi wanda kuma sanin kowa ne Maradi ita ce cibiyar wannan jam'iyya kuma nan ne ta fi samun babban kaso a fagen zabe.
Kowace jam'iyya na son nuna karfinta
Hakan dai na zuwa ne kuma a daidai lokacin da wata jam'iyya da ake kira MNRD Hakuri ita kuma ta tsayar da tsofon shugaban kasa Alhaji Mahamane Ousmane a matsayin dan takararta duk kuwa da cewa ba dan jam'iyyar ba ne abun da masu lura da al'ammura ke ganin cewa hakan na a matsayin daukan wani mataki kan rikicin da suke na samun shugabancin jam'iyyarsu ta CDS Rahama tare dada Abdou Labo da shi ma ke bugon gaba da jihar ta Maradi wanda tuni shi ma ya tsaya takara a karkashin inuwar jam'iyyar ta CDS Rahama duk kuwa da cewa rikicin na su na a gaban kotu. Da farko dai Jam'iyyar Moden FA Lumana ce ta tsayar da Hama Amadou, yayin da jam'iyya mai mulki ta PNDS Tarayya ta sake tsayar da Shugaba Issoufou Mahamadou, inda babbar jam'iyyar adawa ta MNSD Nasara ta tsayar da Shugabanta Alhaji Seini Oumarou.
Rahoto kan tsayar da 'yan takara a Nijar
Rahoto kan Takarar Mahamane Ousmane
Kwanan wata 28.12.2015
Mawallafi Salissou Kaka
Muhimman kalmomi Nijer, Zabe, Shugaban kasa, MPN, CPR, RSD, CDS, MNRD
Permalink https://p.dw.com/p/1HUkC
Karuwar hare-haren mayakan Haftar Tripoli 18.04.2019
A kokarinsu na kame birnin karfi da yaji, dakarun Janar Khalifah Haftar na ci gaba da yi wa birnin Tripoli lugudan wuta, a daidai lokacin da kwamatin sulhun MDD ke nazarin halin da fararen hula ke ciki
Matsalar karancin ruwan sha a jihar Katsina 17.04.2019
Mazauna birnin Katsina sun gudanar da zanga-zangar lumana kan matsalar ruwan sha da ta addabesu tsawon lokaci su na fuskanta, amma har yanzu mahukunta sun kasa magance masu matsalar.